ประกาศสำนักงานคณะกรรมการกำกับหลักทรัพย์และตลาดหลักทรัพย์ประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สด. ๖/๒๕๕๔เรื่องข้อกำหนดเพิ่มเติมที่เกี่ยวกับการออกและเสนอขายศุกูก[๑] อาศัยอำนาจตามความในมาตรา ๗๒ และมาตรา ๘๑แห่งพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕ และมาตรา ๙ และมาตรา ๑๕แห่งพระราชบัญญัติทรัสต์เพื่อธุรกรรมในตลาดทุน พ.ศ. ๒๕๕๐อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ มาตรา ๔๓ มาตรา ๔๔และมาตรา ๖๔ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและอาศัยอำนาจตามความในข้อ ๑๔ และข้อ ๑๕ แห่งประกาศคณะกรรมการกำกับหลักทรัพย์และตลาดหลักทรัพย์ที่ กด. ๑๘/๒๕๕๓ เรื่องหลักเกณฑ์เกี่ยวกับการเป็นทรัสตีในธุรกรรมที่เกี่ยวกับศุกูก ลงวันที่ ๒๖ พฤศจิกายนพ.ศ. ๒๕๕๓ และข้อ ๑๔ ข้อ ๑๗ ข้อ ๒๖ (๖) และข้อ ๓๕แห่งประกาศคณะกรรมการกำกับตลาดทุน ที่ ทด. ๒/๒๕๕๔ เรื่องข้อกำหนดที่เกี่ยวกับการออกและเสนอขายศุกูก และการเปิดเผยข้อมูล ลงวันที่ ๑๐มกราคม พ.ศ. ๒๕๕๔ สำนักงานออกข้อกำหนดไว้ ดังต่อไปนี้ข้อ ๑ ประกาศนี้(๑) เป็นข้อกำหนดเพิ่มเติมที่ใช้ประกอบกับข้อกำหนดตามประกาศคณะกรรมการกำกับหลักทรัพย์และตลาดหลักทรัพย์ว่าด้วยหลักเกณฑ์เกี่ยวกับการเป็นทรัสตีในธุรกรรมที่เกี่ยวกับศุกูกและประกาศคณะกรรมการกำกับตลาดทุนว่าด้วยข้อกำหนดที่เกี่ยวกับการออกและเสนอขายศุกูกและการเปิดเผยข้อมูล(๒) เป็นการกำหนดหน้าที่ของผู้ที่เกี่ยวข้องซึ่งมีหน้าที่ก่อนและภายหลังการเสนอขายศุกูกที่ออกใหม่(๓) เป็นการกำหนดรายการในสัญญาก่อตั้งทรัสต์สำหรับการออกศุกูกข้อ ๒ ประกาศนี้มีข้อกำหนดในเรื่องดังต่อไปนี้(๑) แบบคำขออนุญาตเสนอขายศุกูกที่ออกใหม่ และการยื่นเอกสารหลักฐานหรือรายงานที่เกี่ยวข้อง ตามหมวด ๑(๒) คุณสมบัติที่ปรึกษาชะรีอะฮ์ ตามหมวด ๒(๓) รายการและข้อความในสัญญาก่อตั้งทรัสต์ที่เกี่ยวกับการออกศุกูกตามหมวด ๓(๔) ข้อกำหนดเกี่ยวกับร่างหนังสือชี้ชวน ตามหมวด ๔(๕) การรายงานผลการขายศุกูกต่อประชาชน ตามหมวด ๕(๖) รายการขั้นต่ำในใบศุกูก ตามหมวด ๖(๗) การจัดทำทะเบียนผู้ถือศุกูก ตามหมวด ๗หมวด ๑แบบคำขออนุญาตเสนอขายศุกูกที่ออกใหม่และการยื่นเอกสารหลักฐานหรือรายงานที่เกี่ยวข้อง ข้อ ๓ ให้ผู้ที่ประสงค์จะเสนอขายศุกูกที่ออกใหม่ยื่นคำขออนุญาตและเอกสารหลักฐานตามแนวทางและวิธีการที่จัดไว้บนเว็บไซต์ของสำนักงานพร้อมทั้งชำระค่าธรรมเนียมคำขออนุญาตในวันยื่นคำขออนุญาตนั้นข้อ ๔ ในกรณีที่มีการเปลี่ยนแปลงศุกูกทรัสตีภายหลังการออกศุกูกให้ทรัสตีผู้ออกศุกูกแจ้งการเปลี่ยนแปลงดังกล่าวตามแนวทางและวิธีการที่จัดไว้บนเว็บไซต์ของสำนักงานหมวด ๒คุณสมบัติที่ปรึกษาชะรีอะฮ์ ข้อ ๕ ที่ปรึกษาชะรีอะฮ์ที่จะให้ความเห็นว่าศุกูกที่ขออนุญาตเป็นไปตามหลักศาสนาอิสลามจะต้องมีคุณสมบัติดังต่อไปนี้(๑)เป็นสถาบันการเงินที่ได้รับอนุญาตให้ประกอบกิจการให้บริการทางการเงินตามหลักชะรีอะฮ์จากธนาคารแห่งประเทศไทยหรือ(๒) เป็นบุคคลธรรมดาที่มีคุณสมบัติตามข้อ ๖ข้อ ๖ บุคคลธรรมดาที่จะเป็นที่ปรึกษาชะรีอะฮ์ต้องมีคุณสมบัติดังต่อไปนี้(๑) มีวุฒิการศึกษาอย่างน้อยในระดับปริญญาตรีในสาขาวิชาใดวิชาหนึ่ง ดังต่อไปนี้(ก) กฎหมายอิสลาม(ข) หลักการศาสนาอิสลาม(ค) กฎหมายพาณิชย์และธุรกรรมอิสลาม(ง) เศรษฐศาสตร์อิสลามและการเงินการธนาคารอิสลาม(๒) มีประสบการณ์อย่างน้อยสามปีในด้านใดด้านหนึ่ง ดังต่อไปนี้(ก) ให้คำปรึกษาหรือคำแนะนำเกี่ยวกับหลักการของศาสนาอิสลาม(ข) วิจัย และพัฒนาเกี่ยวกับการเงินการธนาคารอิสลาม(ค) เป็นผู้บรรยายสาขาวิชาใดวิชาหนึ่งตาม (๑)ของสถาบันที่เป็นที่รู้จักและยอมรับ(๓)มีความรู้ความสามารถในภาษาอาหรับหรือจบการศึกษาจากมหาวิทยาลัยที่ใช้ภาษาอาหรับเป็นหลักในการเรียนการสอน(๔) ไม่มีลักษณะต้องห้าม ดังต่อไปนี้(ก) เป็นบุคคลที่ถูกศาลสั่งพิทักษ์ทรัพย์ บุคคลล้มละลาย คนไร้ความสามารถหรือคนเสมือนไร้ความสามารถ(ข)เคยต้องคำพิพากษาถึงที่สุดในความผิดเกี่ยวกับการกระทำอันไม่เป็นธรรมเกี่ยวกับการซื้อขายหลักทรัพย์หรือสัญญาซื้อขายล่วงหน้าหรือความผิดเกี่ยวกับการหลอกลวง ฉ้อฉลหรือทุจริตหรือเคยถูกเปรียบเทียบปรับเนื่องจากการกระทำความผิดดังกล่าว(ค) อยู่ระหว่างถูกกล่าวโทษในความผิดตาม (ข)โดยหน่วยงานที่กำกับดูแลสถาบันการเงินหรืออยู่ระหว่างถูกดำเนินคดีอันเนื่องมาจากกรณีที่หน่วยงานดังกล่าวกล่าวโทษในความผิดตาม(ข)(ง) เคยเป็นกรรมการ ผู้จัดการหรือบุคคลผู้มีอำนาจในการจัดการของสถาบันการเงินโดยมีส่วนก่อให้เกิดความเสียหายหรือต้องร่วมรับผิดชอบในความเสียหายที่เกิดขึ้นต่อสถาบันการเงินดังกล่าวซึ่งถูกเพิกถอนใบอนุญาตถูกควบคุมกิจการ หรือถูกระงับการดำเนินกิจการโดยหน่วยงานที่กำกับดูแลสถาบันการเงินนั้นเพื่อประโยชน์ในการพิจารณาการมีลักษณะต้องห้ามตาม (ค) และ (ง) คำว่า สถาบันการเงิน ให้หมายความถึงสถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงินหมวด ๓รายการและข้อความในสัญญาก่อตั้งทรัสต์ที่เกี่ยวกับการออกศุกูก ข้อ ๗ สัญญาก่อตั้งทรัสต์ต้องประกอบด้วยรายการอย่างน้อยดังต่อไปนี้(๑) รายการที่เกี่ยวกับการจัดตั้งกองทรัสต์และการออกศุกูก(ก) ชื่อ อายุ ประเภท และวัตถุประสงค์ของกองทรัสต์โดยชื่อดังกล่าวต้องแสดงลักษณะของกองทรัสต์(ข) ชื่อ ที่อยู่ และหมายเลขโทรศัพท์ของผู้ระดมทุน ผู้ก่อตั้งทรัสต์(ถ้ามี) และทรัสตีผู้ออกศุกูก(ค) วันที่จัดตั้งกองทรัสต์เพื่อการออกศุกูก(ง) ทรัพย์สินในกองทรัสต์(๒) รายการที่เกี่ยวกับสิทธิประโยชน์และการคืนเงินลงทุน(ก) วัตถุประสงค์ในการออกศุกูก(ข) ลักษณะสำคัญของศุกูก ซึ่งต้องระบุสิทธิ เงื่อนไขและอัตราหรือสัดส่วนผลประโยชน์ที่ผู้ถือศุกูกจะได้รับ(ค) วิธีการ เวลา และสถานที่สำหรับการชำระเงินตามศุกูก(ง) การคืนเงินลงทุนและการคืนเงินลงทุนก่อนสิ้นอายุศุกูกซึ่งรวมถึงกรณีที่ทรัสตีผู้ออกศุกูกไม่ได้รับอนุญาตให้เป็นทรัสตีอีกต่อไป(จ) สิทธิอื่นใดของผู้ถือศุกูก(ฉ) การประชุมผู้ถือศุกูก(๓) รายการที่เกี่ยวกับศุกูกทรัสตี(ก) ชื่อ ที่อยู่ และหมายเลขโทรศัพท์ของศุกูกทรัสตี(ข)ข้อผูกพันที่ต้องจัดให้มีศุกูกทรัสตีซึ่งทำหน้าที่ดูแลรักษาสิทธิประโยชน์ของผู้ถือศุกูกให้เป็นไปตามสัญญาก่อตั้งทรัสต์ตลอดอายุของศุกูก(ค) หน้าที่ของศุกูกทรัสตีเกี่ยวกับเรื่อง ดังต่อไปนี้๑. อำนาจของศุกูกทรัสตีในการกระทำในนามของตนเองเพื่อประโยชน์ของผู้ถือศุกูกทั้งปวงสำหรับการดำเนินการให้ทรัสตีผู้ออกศุกูกและผู้ระดมทุนปฏิบัติตามสัญญาก่อตั้งทรัสต์และข้อตกลงที่เกี่ยวข้องกับกองทรัสต์๒.การดำเนินการให้ผู้ระดมทุนปฏิบัติตามสัญญาก่อตั้งทรัสต์และข้อตกลงที่เกี่ยวข้องกับกองทรัสต์๓.การฟ้องและการเรียกค่าเสียหายจากทรัสตีผู้ออกศุกูกและผู้ระดมทุนในกรณีที่ไม่ปฏิบัติตามสัญญาก่อตั้งทรัสต์และข้อตกลงที่เกี่ยวข้องกับกองทรัสต์(ง) การเป็นผู้ถือศุกูกของศุกูกทรัสตีและข้อจำกัดการใช้สิทธิในฐานะผู้ถือศุกูก (ถ้ามี)(จ) การแต่งตั้ง เปลี่ยนแปลง และถอดถอนศุกูกทรัสตี(ฉ)การแจ้งให้ผู้ถือศุกูกทราบเกี่ยวกับการเปลี่ยนแปลงศุกูกทรัสตีภายในระยะเวลาที่กำหนดไว้ในสัญญาก่อตั้งทรัสต์(๔) รายการที่เกี่ยวกับการบริหารจัดการกองทรัสต์(ก) โครงสร้าง วิธีการ และธุรกรรม (ถ้ามี)ที่กองทรัสต์จะนำเงินที่ได้จากการเสนอขายศุกูกไปลงทุนหรือหาประโยชน์โดยต้องระบุให้ชัดเจนว่ากองทรัสต์จะนำเงินไปลงทุนหรือหาประโยชน์จากผู้ระดมทุนในลักษณะใดและเป็นไปตามหลักการประเภทใดของศาสนาอิสลาม(ข) ข้อกำหนดเกี่ยวกับการคืนเงินลงทุนและอัตราหรือสัดส่วนการจ่ายผลประโยชน์ตอบแทนที่กองทรัสต์จะได้รับจากผู้ระดมทุนเพื่อประโยชน์ของผู้ถือศุกูก(ค) สิทธิ หน้าที่ และความผูกพันของทรัสตีผู้ออกศุกูก ศุกูกทรัสตีผู้ระดมทุนและผู้ถือศุกูก(ง)เหตุที่มีการแก้ไขเปลี่ยนแปลงสัญญาก่อตั้งทรัสต์และวิธีการในการแก้ไขเปลี่ยนแปลง ทั้งนี้ในกรณีที่เป็นการแก้ไขเปลี่ยนแปลงที่กระทบต่อสิทธิประโยชน์ของผู้ถือศุกูกให้ด้อยลงจะต้องได้รับความเห็นชอบจากที่ประชุมผู้ถือศุกูกเท่านั้น(จ)อัตราและวิธีจ่ายค่าธรรมเนียมหรือค่าใช้จ่ายอื่นใดที่เกี่ยวข้องกับกองทรัสต์(ฉ) การมอบหมายการจัดการกองทรัสต์ (ถ้ามี)(ช) การทดรองจ่ายเงินเพื่อกองทรัสต์ของทรัสตีผู้ออกศุกูกหรือศุกูกทรัสตี(ถ้ามี)(ซ) การจัดทำงบการเงินของกองทรัสต์(๕) รายการที่เกี่ยวกับการออกใบศุกูกและการโอน(ก) การโอนศุกูก(ข) ตัวอย่างเอกสารหรือหลักฐานการถือศุกูกแนบท้ายสัญญาก่อตั้งทรัสต์(ถ้ามี)(๖) การสิ้นสุดสัญญาก่อตั้งทรัสต์ โดยให้ระบุเหตุที่ทำให้สัญญาก่อตั้งทรัสต์สิ้นสุดลงทั้งนี้ ในกรณีที่สัญญาก่อตั้งทรัสต์สิ้นสุดลงเพราะมีการเลิกสัญญาก่อตั้งทรัสต์ให้ระบุการดำเนินการในการเลิกสัญญาก่อตั้งทรัสต์ด้วย(๗) การเลิกกองทรัสต์ และการชำระสะสางหนี้สินหมวด ๔ข้อกำหนดเกี่ยวกับร่างหนังสือชี้ชวน ข้อ ๘ แบบของร่างหนังสือชี้ชวนที่ผู้เสนอขายศุกูกต้องยื่นต่อสำนักงานให้อนุโลมใช้ตามแบบแสดงรายการข้อมูลการเสนอขายศุกูกที่ผู้เสนอขายศุกูกมีหน้าที่ยื่นต่อสำนักงานตามประกาศคณะกรรมการกำกับตลาดทุนว่าด้วยข้อกำหนดที่เกี่ยวกับการออกและเสนอขายศุกูกและการเปิดเผยข้อมูลข้อ ๙ ร่างหนังสือชี้ชวนต้องมีข้อความดังต่อไปนี้ในหน้าแรกบุคคลทั่วไปสามารถขอตรวจสอบหรือขอสำเนาแบบแสดงรายการข้อมูลและร่างหนังสือชี้ชวนได้ที่ศูนย์สารสนเทศตลาดทุนสำนักงานคณะกรรมการกำกับหลักทรัพย์และตลาดหลักทรัพย์ ชั้น ๑๕ อาคารจีพีเอฟ วิทยุเลขที่ ๙๓/๑ ถนนวิทยุ แขวงลุมพินี เขตปทุมวัน กรุงเทพมหานครในเวลาทำการของสำนักงาน หรือทาง ๑๐ ในกรณีที่ประกาศคณะกรรมการกำกับตลาดทุนว่าด้วยข้อกำหนดที่เกี่ยวกับการออกและเสนอขายศุกูกและการเปิดเผยข้อมูล กำหนดให้ผู้เสนอขายศุกูกต้องจัดให้มีที่ปรึกษาทางการเงินที่อยู่ในบัญชีที่สำนักงานให้ความเห็นชอบเป็นผู้ร่วมจัดทำแบบแสดงรายการข้อมูลการเสนอขายศุกูกให้ผู้เสนอขายศุกูกจัดให้มีที่ปรึกษาทางการเงินเป็นผู้ร่วมจัดทำร่างหนังสือชี้ชวนด้วยข้อ ๑๑ ในกรณีที่ผู้เสนอขายศุกูกประสงค์จะจัดทำร่างหนังสือชี้ชวนตามข้อ๘ ในรูปแผ่นบันทึกข้อมูลเพื่อให้ผู้จองซื้อมีสิทธิเลือกรับร่างหนังสือชี้ชวนตามรูปแบบที่ต้องการแผ่นบันทึกข้อมูลดังกล่าวจะต้องมีข้อมูลถูกต้องตรงกันและนำเสนอข้อมูลในรูปแบบเดียวกันกับร่างหนังสือชี้ชวนตามข้อ๘ ผู้เสนอขายศุกูกต้องส่งแผ่นบันทึกข้อมูลตามวรรคหนึ่งต่อสำนักงานก่อนหรืออย่างช้าภายในวันที่แบบแสดงรายการข้อมูลการเสนอขายศุกูกและร่างหนังสือชี้ชวนเริ่มมีผลใช้บังคับหมวด ๕การรายงานผลการขายศุกูกต่อประชาชน ข้อ ๑๒ ในกรณีที่เป็นการเสนอขายศุกูกที่ผู้เสนอขายมีหน้าที่ยื่นแบบแสดงรายการข้อมูลการเสนอขายศุกูกและร่างหนังสือชี้ชวนให้ผู้เสนอขายศุกูกรายงานผลการขายศุกูกต่อสำนักงานภายในสิบห้าวันนับแต่วันสุดท้ายของแต่ละเดือนที่มีการเสนอขายทั้งนี้ตามแนวทางและวิธีการที่จัดไว้บนเว็บไซต์ของสำนักงานข้อ ๑๓ ในกรณีมีเหตุจำเป็นทำให้ผู้เสนอขายศุกูกไม่สามารถยื่นแบบรายงานตามข้อ๑๒ ต่อสำนักงานภายในระยะเวลาที่กำหนดผู้เสนอขายศุกูกนั้นอาจขอผ่อนผันการส่งแบบรายงานดังกล่าวโดยต้องทำเป็นหนังสือถึงสำนักงานก่อนวันครบระยะเวลาที่กำหนดพร้อมทั้งชี้แจงเหตุผลในการขอผ่อนผันและแจ้งกำหนดระยะเวลาที่จะส่งแบบรายงานนั้นและในกรณีที่สำนักงานพิจารณาเห็นว่าคำขอดังกล่าวมีเหตุจำเป็นและสมควรสำนักงานอาจผ่อนผันกำหนดระยะเวลาการส่งแบบรายงานดังกล่าวได้หมวด ๖รายการขั้นต่ำในใบศุกูก ข้อ ๑๔ ใบศุกูก (ถ้ามี)อย่างน้อยต้องมีรายการ ดังต่อไปนี้(๑) ชื่อทรัสตีผู้ออกศุกูก ศุกูกทรัสตี และผู้ระดมทุน(๒) เลขทะเบียนบริษัทของทรัสตีผู้ออกศุกูกและผู้ระดมทุนและวันที่นายทะเบียนรับจดทะเบียนบริษัท (ถ้ามี)(๓) จำนวนเงินที่ออกศุกูก(๔) ชื่อผู้ถือศุกูก หรือคำแถลงว่าได้ออกศุกูกนั้นให้แก่ผู้ถือ(๕) ชนิด มูลค่า เลขที่ใบศุกูก (ถ้ามี) จำนวนศุกูกและจำนวนเงินอัตราหรือสัดส่วนการจ่ายผลประโยชน์ตอบแทนและระยะเวลาการชำระคืนเงินลงทุนของผู้ถือศุกูก(๖) วิธีการ เวลาและสถานที่สำหรับการชำระผลประโยชน์ตอบแทนและการคืนเงินลงทุนของผู้ถือศุกูก(๗)สิทธิของผู้ถือศุกูกในกรณีที่ผู้ระดมทุนมีหนี้ก่อนที่ทรัสตีผู้ออกศุกูกจะออกศุกูกดังกล่าว(๘) ข้อจำกัดการโอนศุกูก (ถ้ามี)(๙) ลายมือชื่อกรรมการผู้มีอำนาจลงนามผูกพันทรัสตีผู้ออกศุกูกและผู้ระดมทุนหรือนายทะเบียนศุกูก(๑๐) วันเดือนปีที่ออกศุกูกข้อ ๑๕ ใบศุกูกด้อยสิทธินอกจากจะต้องมีรายการตามที่กำหนดไว้ในข้อ๑๔ แล้วยังต้องมีรายการดังต่อไปนี้ด้วย(๑) คำบอกชื่อว่าเป็นศุกูกด้อยสิทธิ(๒)สาระสำคัญของศุกูกด้อยสิทธิเกี่ยวกับสิทธิของกองทรัสต์ที่จะได้รับชำระเงินด้อยกว่าเจ้าหนี้สามัญทั่วไปของผู้ระดมทุน(๓)ข้อความที่แสดงว่าผู้ถือศุกูกยินยอมผูกพันตามสาระสำคัญของศุกูกด้อยสิทธินั้นหมวด ๗การจัดทำทะเบียนผู้ถือศุกูก ข้อ ๑๖ ภายใต้บังคับข้อ๒๒ ให้ทรัสตีผู้ออกศุกูกจัดทำทะเบียนศุกูกในแต่ละรุ่นโดยทะเบียนต้องมีรายการอย่างน้อยดังต่อไปนี้(๑) รายละเอียดทั่วไป(ก) ชื่อทรัสตีผู้ออกศุกูก ศุกูกทรัสตี และผู้ระดมทุน(ข) ชนิดศุกูก จำนวนศุกูก มูลค่าที่ตราไว้ มูลค่าที่ตราไว้ทั้งสิ้นและวันเดือนปีที่ออกศุกูก(ค) อัตราหรือสัดส่วนการจ่ายผลประโยชน์ตอบแทนกำหนดวันชำระผลประโยชน์ตอบแทนดังกล่าว วันครบกำหนดคืนเงินลงทุนของผู้ถือศุกูกและสิทธิของทรัสตีผู้ออกศุกูกหรือผู้ถือศุกูกเกี่ยวกับการคืนเงินลงทุนให้ผู้ถือศุกูกก่อนครบกำหนด(ถ้ามี)(ง) ข้อจำกัดในเรื่องการโอน (ถ้ามี)(๒) รายละเอียดของผู้ถือศุกูกแต่ละราย(ก) ชื่อ สัญชาติ และที่อยู่ของผู้ถือศุกูก(ข) เลขที่ใบศุกูก (ถ้ามี) จำนวนศุกูกและจำนวนเงินตามมูลค่าที่ตราไว้ทั้งสิ้นของศุกูกที่ถือ(ค) วันเดือนปีที่ลงทะเบียนเป็นหรือขาดจากการเป็นผู้ถือศุกูก(ง) วันเดือนปีที่ยกเลิกใบศุกูกและออกใบศุกูกแทน (ถ้ามี)(จ) วันเดือนปีที่ดำเนินการคืนเงินลงทุนให้ผู้ถือศุกูก(ฉ) เลขที่คำร้องขอให้เปลี่ยนแปลงหรือจดแจ้งรายการในทะเบียน (ถ้ามี)ในกรณีศุกูกที่ต้องจัดทำทะเบียนเป็นศุกูกชนิดไม่ระบุชื่อผู้ถือศุกูกให้ทรัสตีผู้ออกศุกูกระบุไว้ในทะเบียนว่าศุกูกดังกล่าวเป็นศุกูกชนิดไม่ระบุชื่อผู้ถือและให้ปฏิบัติตามวรรคหนึ่ง (๑) ด้วยข้อ ๑๗ ให้ทรัสตีผู้ออกศุกูกเก็บรักษาทะเบียนไว้ที่สำนักงานใหญ่ของทรัสตีผู้ออกศุกูกและให้ผู้ถือศุกูกตรวจดูได้ในระหว่างเวลาทำการของทรัสตีผู้ออกศุกูกในการนี้ทรัสตีผู้ออกศุกูกจะกำหนดเวลาสำหรับการตรวจดูไว้ก็ได้แต่ต้องไม่น้อยกว่าวันละสองชั่วโมงข้อ ๑๘ ทรัสตีผู้ออกศุกูกต้องจัดให้มีคำร้องขอให้เปลี่ยนแปลงหรือจดแจ้งรายการในทะเบียนโดยคำร้องดังกล่าวอย่างน้อยต้องมีรายละเอียดเกี่ยวกับเลขที่คำร้องวันเดือนปีที่ยื่นคำร้อง ประเภทศุกูกจำนวนศุกูก ชื่อของผู้ถือศุกูกและวัตถุประสงค์ของการยื่นคำร้องนั้นข้อ ๑๙ ในกรณีใบศุกูกสูญหายหรือถูกทำลายให้ผู้ถือศุกูกยื่นคำร้องพร้อมแสดงหลักฐานการแจ้งความต่อพนักงานสอบสวนและเมื่อทรัสตีผู้ออกศุกูกพิจารณาเห็นว่าหลักฐานถูกต้องแล้วให้ทรัสตีผู้ออกศุกูกออกใบศุกูกใหม่แก่ผู้ถือศุกูกข้อ ๒๐ เมื่อทรัสตีผู้ออกศุกูกจะงดรับลงทะเบียนให้ทรัสตีผู้ออกศุกูกแจ้งการงดรับลงทะเบียนนั้นเป็นการล่วงหน้าไม่น้อยกว่าเจ็ดวันทำการก่อนวันงดรับการลงทะเบียนวันแรกต่อสมาคมตลาดตราสารหนี้ไทยในกรณีเป็นศุกูกที่ขึ้นทะเบียนกับสมาคมดังกล่าวในกรณีที่เป็นศุกูกที่มิได้ขึ้นทะเบียนกับสมาคมตลาดตราสารหนี้ไทยให้ทรัสตีผู้ออกศุกูกประกาศการงดรับการลงทะเบียนไว้ ณสำนักงานใหญ่ของทรัสตีผู้ออกศุกูกให้ผู้ถือศุกูกทราบเป็นการล่วงหน้าไม่น้อยกว่าสิบสี่วันก่อนวันงดรับการลงทะเบียนข้อ ๒๑ เว้นแต่กรณีที่กำหนดในข้อ ๒๒ในการจัดทำทะเบียนตามหมวดนี้ทรัสตีผู้ออกศุกูกอาจมอบหมายให้ตลาดหลักทรัพย์แห่งประเทศไทยหรือบุคคลผู้ได้รับอนุญาตให้บริการเป็นนายทะเบียนตามพระราชบัญญัติหลักทรัพย์และตลาดหลักทรัพย์พ.ศ. ๒๕๓๕ ทำหน้าที่เป็นนายทะเบียนศุกูกและเก็บรักษาทะเบียนแทนทรัสตีผู้ออกศุกูกก็ได้แต่ต้องแจ้งให้ผู้ถือศุกูกที่มีรายชื่อปรากฏอยู่ในทะเบียนทราบล่วงหน้าไม่น้อยกว่าสิบสี่วันก่อนการมอบหมายโดยทรัสตีผู้ออกศุกูกต้องมีข้อกำหนดให้นายทะเบียนศุกูกที่ได้รับมอบหมายนั้นปฏิบัติตามหลักเกณฑ์ที่กำหนดตามประกาศนี้ด้วยข้อ ๒๒ ในกรณีที่เป็นการเสนอขายศุกูกต่อผู้ลงทุนในต่างประเทศทั้งจำนวนให้ทรัสตีผู้ออกศุกูกจัดให้มีทะเบียนศุกูกที่เป็นไปตามกฎหมายของประเทศที่เสนอขายศุกูกโดยทรัสตีผู้ออกศุกูกอาจมอบหมายให้บุคคลที่เป็นนายทะเบียนหลักทรัพย์ได้โดยชอบตามกฎหมายของประเทศที่เสนอขายศุกูกดังกล่าวเป็นผู้ดำเนินการให้มีทะเบียนศุกูกได้หมวด ๘วันมีผลใช้บังคับของประกาศ ข้อ ๒๓ ประกาศนี้ให้ใช้บังคับตั้งแต่วันที่ ๑๖กุมภาพันธ์ พ.ศ. ๒๕๕๔ เป็นต้นไปประกาศณ วันที่ ๙ กุมภาพันธ์ พ.ศ. ๒๕๕๔ธีระชัยภูวนาถนรานุบาลเลขาธิการสำนักงานคณะกรรมการกำกับหลักทรัพย์และตลาดหลักทรัพย์หมายเหตุ:- เหตุผลในการออกประกาศฉบับนี้ คือ เพื่อกำหนดหลักเกณฑ์ต่าง ๆที่เกี่ยวข้องกับการออกและเสนอขายศุกูกซึ่งบุคคลที่เกี่ยวข้องต้องถือปฏิบัติไม่ว่าจะเป็นหลักเกณฑ์ก่อนหรือหลังการออกและเสนอขายศุกูกนั้นแล้วจึงจำเป็นต้องออกประกาศนี้ปริยานุช/ผู้จัดทำ๘ มีนาคม ๒๕๕๔ณัฐวดี/ตรวจ๘ มีนาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๒๓ ง/หน้า ๒๑/๒๖ กุมภาพันธ์ ๒๕๕๔